संडे सेलिब्रिटी लायन
लायन 4 साल तक ग्राउंड्समैन थे, बिग बैश में खेलने के बाद नेशनल टीम में आए, रिटायरमेंट के बाद बागवानी में कॅरिअर बनाना चाहते हैं
दिग्गज स्पिनरशेन वार्न के क्रिकेट को अलविदा कहने के बाद ऑस्ट्रेलियाई टीम एक अदद स्पिनर के लिए जूझ रही थी। कई गेंदबाज आए, लेकिन वे स्पिन गेंदबाजी को उस स्तर तक नहीं ले जा पाए, जिस स्तर पर वार्न ने छोड़ा था। फिर कंगारू टीम में एंट्री हुई नाथन लायन की। इस खिलाड़ी ने खुद को एक विकेटटेकिंग गेंदबाज के रूप में टीम में स्थापित कर लिया। अपने पदार्पण (2011) से लेकर अब तक क्रिकेट के तीनों प्रारूप में नाथन 258 विकेट ले चुके हैं।
20 नवंबर 1987 को न्यू साउथ वेल्स (ऑस्ट्रेलिया) में जन्मे नाथन अपने घर के पीछे बैकयार्ड में बड़े भाई ब्रैंडन के साथ क्रिकेट खेला करते। उस समय दोनों ने नहीं सोचा होगा कि यही नाथन बड़े होकर नेशनल क्रिकेट टीम में तो जगह बनाएगा ही। साथ ही ऑस्ट्रेलिया के सबसे सफल स्पिन गेंदबाजों की सूची में भी इसका नाम शुमार होगा। बहरहाल, क्रिकेट के प्रति दिलचस्पी को देखते हुए पिता स्टीवन लायन और मां ब्रोविन लायन ने बेटे को केनबरा भेज दिया। वहीं स्कूलिंग शुरू हुई। खेल को बारीकी से समझने के लिए अनोखा उपाय अपनाया। यहीं एक स्टेडियम में ग्राउंड्समैन बन गए। पिच बनाने वाले क्यूरेटर की मदद करने लगे। यहीं गेंदबाजी करते देखते और सीखते। धीरे-धीरे प्रैक्टिस बॉलर बन गए और नेट प्रैक्टिस करने वाले बल्लेबाजों को बॉलिंग करने लगे। बिग बैश लीग की टीम रेडबैक्स के कोच डैरेन बेरी की नजर पड़ी। प्रतिभा तो थी ही। बेरी ने कुछ माह प्रैक्टिस के बाद टीम में शामिल कर लिया। लीग के 2010-11 के सीजन में नाथन लायन संयुक्त रूप से सबसे ज्यादा विकेट लेने वाले खिलाड़ी थे। उन्हें कोचिंग देने वाले खिलाड़ी मार्क हिग्स हैं। लेफ्ट आर्म स्पिनर हिग्स को ऑस्ट्रेलियाई टीम में वार्न के रिप्लेसमेंट के तौर पर शामिल किया गया था।
नाथन लायन एक क्लासिकल ऑफ स्पिनर हैं। गेंद को फ्लाइट करा सकते हैं। गेंद पर जबर्दस्त कंट्रोल रहता है। दबाव के समय विकेट निकाल सकते हैं। इन खासियत पर नेशनल टीम के चयनकर्ताओं की नजर पड़ी। बिग बैश के सात महीने बाद ही आॅस्ट्रेलियाई टेस्ट टीम में जगह बना ली। पहला टूर था श्रीलंका का। लायन ने पहला टेस्ट विकेट लिया श्रीलंकाई दिग्गज कुमार संगकारा का।
लायन बहुत ज्यादा सोशल नहीं है। वे फ्री टाइम में परिवार के साथ ज्यादा समय बिताना पसंद करते हैं। उनकी दो बेटियां हार्पर (2 साल) और मिला (1 साल) हैं। मिला के जन्म के समय तो वे टीम के साथ यूएई के टूर पर थे। तब उन्होंने उसका जन्म स्काइप के माध्यम से देखा था। उन्हें गार्डनिंग का काफी शौक है। लायन क्रिकेट से रिटायरमेंट के बाद हॉर्टिकल्चर (बागवानी) में कॅरियर बनाना चाहते हैं।
नाथन लायन का निकनैम गाजा है। ऐसा इसलिए क्योंकि ऑस्ट्रेलियाई फुटबॉलर गेरी लायन को भी प्यार से गाजा पुकारा जाता था। साथी नाथन को लायनो आैर गोट (GOAT) भी कहते हैं। यानी, ग्रेटेस्ट ऑफ ऑल टाइम। एक बार उनके साथ मजेदार वाकया हुआ था, जब लोगों ने उन्हें पोंटिंग समझ लिया था। घटना पोंटिंग के आखिरी टेस्ट मैच के दौरान की है। द. अफ्रीका के खिलाफ पर्थ में मैच खेला जा रहा था। आमतौर पर पोंटिंग चौथे नंबर पर बल्लेबाजी करने उतरते। लेकिन उस मैच में लायन को पोंटिंग की जगह नाइटवाचमैन के रूप में भेज दिया गया। स्टेडियम में बैठे लोग समझ रहे थे कि वे पोंटिंग हैं। यहां तक कि पोंटिंग की प|ी रियाना भी पहचान नहीं सकीं और उन्हें चीयर करने लगीं थीं। लायन को रग्बी में भी दिलचस्पी है। वे ऑस्ट्रेलियन रग्बी लीग के प्रशंसक हैं और उससे जुड़ी जानकारियां हासिल करते रहते हैं।
ऑस्ट्रेलिया के ऑफ स्पिनर नाथन लायन ने टीम इंडिया के खिलाफ दूसरे टेस्ट में 8 विकेट झटके। उन्होंने भारतीय स्पिनर आर. अश्विन के गेंदबाजी वीडियो देखकर सीखा कि यहां कैसी बॉलिंग करनी है। यहां आने से पहले ऑस्ट्रेलिया का ट्रेनिंग कैंप दुबई में था। नाथन ने वहां 2000 से ज्यादा गेंदें फेंकी।
रिकॉर्ड्स
{ ऑस्ट्रेलिया की ओर से सबसे ज्यादा 241 विकेट लेने वाले आॅफ स्पिनर
{ पांच मैचों की सीरीज में एक भी पारी में आउट नहीं हुए, ऐसा करने वाले दुनिया के दूसरे क्रिकेटर
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hne_Deva hin_Deva awa_Deva